આ દરમિયાન થોડો સમય (10-15 મિનિટ) તો પાણીનો સપ્લાય બરાબર ચાલ્યો હતો પરંતુ સાડા ત્રણ વાગ્યાના અરસામાં ચાંદની ચોક નજીકના ડો. શેઠજીના દવાખાના આગળથી પાણી રેલાવાનું પૂરજોશમાં શરૂ થઈ ગયું હતું. પાણીની લાઈનમાં લિકેજ થવાથી પાણીનો જથ્થો ચાંદનીચોક-ગોલવાડ માર્ગ તથા નજીકના વિસ્તારમાં વહેતો થઈ ગયો હતો. લગભગ પોણો કલાક પાણીનો જથ્થો લાઈનમાં ભંગાણ પડવાથી વહેતો રહ્યો હતો અને હજારો લિટર પાણી વહી ગયું હતું.